Srijeda 13.5.2020.

**HRVATSKI JEZIK**

**KNJIŽEVNI GOVOR I ZAVIČAJNI JEZIK – obrada**

Kako se zove narječje kojim mi pričamo? Znaš li kako se zovu ostala? Ako nisi siguran/sigurna, danas ćeš naučiti.

Otvori udžbenik na 256.strani. Pročitaj teksu „U čemu je ljepota hrvatskoga jezika“. Nakon toga riješi sve zadatke do 10. (uključujući i njega).

Zadatke koji se ne rješavaju, dobro prouči.

Odigraj igru i nauči neke nove riječi:

[https://wordwall.net/hr/resource/434161/hrvatski-jezik/knji%c5%beevni-jezik-i-zavi%c4%8dajni-govor](https://wordwall.net/hr/resource/434161/hrvatski-jezik/knji%C5%BEevni-jezik-i-zavi%C4%8Dajni-govor)

Na kraju prepiši plan ploče.

Školski rad 13.5.2020.

**KNJIŽEVNI JEZIK I ZAVIČAJNI GOVOR**

kajkavsko narječje štokavsko narječje čakavsko narječje

 KAJ? ŠTO? ĆA?

**PRILAGOĐENI PROGRAM – MARIN** – pročitaj u svom udžbeniku nastavnu jedinicu o narječjima, riješi zadatke, prepiši plan ploče.

**MATEMATIKA**

**PISANO DIJELJENJE (34 453:28) – vježbanje i ponavljanje**

Nadam se da ova nastavna jedinica nije bila tako teška i da si usvojio/usvojila. ☺

Danas ponavljamo.

Riješi radnu bilježnicu na 113. i 114. strani.

**PRILAGOĐENI PROGRAM – MARIN** – prepiši zadatke u bilježnicu i riješi.



**PRIRODA I DRUŠTVO**

**Posebnosti Republike Hrvatske – ponavljanje**

Danas ćeš ponoviti zadnju lekciju. Nadam se da si upamtio/upamtila većinu nacionalnih parkova i parkova prirode.

OBAVEZNO ponovi gdje se nalaze na karti RH.

Riješi radnu na 75.strani.

Nakon toga ponovi uz kvizove:

<https://wordwall.net/hr/resource/1966147/prirodne-posebnosti-republike-hrvatske>

[https://wordwall.net/hr/resource/522399/priroda-i-dru%c5%a1tvo/kviz-prirodne-posebnosti](https://wordwall.net/hr/resource/522399/priroda-i-dru%C5%A1tvo/kviz-prirodne-posebnosti)

**PRILAGOĐENI PROGRAM – MARIN –** pronađi na karti HR sve nacionalne parkove i parkove prirode. Ponovi uz kvizove.

**LIKOVNA KULTURA**

**Čovjek – žica**

Danas će ti trebati žica koja se da oblikovati pa zamoli nekog od ukućana da ti je pomogne pronaći.Sigurna sam da postoji negde u garaži ili nekom skladištu s alatom koje imaš kod kuće.

Znaš li čime možemo rezati žicu? Kliještima.

**Tvoj je današnji zadatak da pomoću žice oblikuješ čovjeka**. Naravno, u manjem obliku.

Pripazi na omjer veličina, što je veće, a što manje? Glava ti ne može nikako biti veća od tijela i sl.

Iako se sada sigurno pitaš kako ćeš ti to napraviti, vjeruj mi, nije teško.

**Ovaj zadatak je za ocjenu, rok za predaju je srijeda, 20.5.**

Pogledaj mog malog čovječuljka kojeg sam ja napravila! ☺



**A evo i još nekih primjera:**

**SAT RAZREDNIKA**

Da smo u školi, današnji sat razrednika proveli bi vani uređujući naše školsko dvorište.

No budući da to ne možemo, pomozi svojim ukućanima u uređenju svog dvorišta. Posadi cvijeće, pokosi travu.... provedi dan na svježem zraku! ☺